यूँ तो मोदी सरकार ने स्मार्ट सिटी जैसी विशिष्ट लिस्ट में सैकड़ों शहर शामिल कर रखे हैं लेकिन लगता है जैसे उनकी अपराध शालाओं में सिर्फ कानून तोड़ने वाले ही स्मार्ट हुये हैं, उन्हें पकड़ने वाली पुलिस नहीं। राजमार्ग तो, ट्रैफिक पुलिस के बढ़ते तामझाम के बावजूद, बेहद जानलेवा सिद्ध हुये हैं ही, साइबर मार्ग के रास्ते पर भी, नए-नए किस्म के अपराधों की बेकाबू बाढ़ आ गयी दिखती है। पुलिस के दावे जरूर हैं चुस्त-दुरुस्त साइबर सेल के या चौकस ट्रैफिक नियंत्रण के,पर बस जब-तब खास मौकों पर सत्ताधारियों के मतलब से ढोल पीटने के अंदाज वाले ही।